સૂર્ય એક રાશિમાં એક મહિનો રહે છે. રાશિચક્રની બારેય રાશિઓમાં ભ્રમણ કરવા માટે ૧૨ માસ (એક વર્ષ)નો સમય લે છે. આ એક વર્ષના સમયગાળાને ‘સૌર વર્ષ’ કહે છે. આકાશમાં બારેય રાશિમાં નિયમિત રીતે સૂર્યના ભ્રમણ કરવાના માર્ગને ‘ક્રાંતિવૃત્ત’ કે ‘રાશિચક્ર’ કહે છે. કોઇપણ વૃત્ત (વર્તુળ) ૩૬૦ અંશનું હોય છે. એ પ્રમાણે ક્રાંતિવૃત્તના ૧૨ સરખા વિભાગ કરતાં દરેક ભાગને રાશિની ઓળખ આપી. આમ દરેક રાશિ ૩૦ અંશનું માપ ધરાવે છે. સૂર્ય એક રાશિમાં લગભગ ૩૦ દિવસ રહે છે. સૂર્ય એક નક્ષત્રમાં ૧૩થી ૧૪ દિવસ રહે છે.